በአገር አቀፍ ደረጃ የተተከለው ችግኝ እስካሁን 141 ሚሊዮን ደረሰ
ሐምሌ 22 ቀን 2011 በዛሬው ዕለት 200 ሚሊዮን የዛፍ ችግኝ በመትከል ዕለቱን የአረንጓዴ አሻራ ቀን ለማድረግ በሚካሄደው ዘመቻ እስካሁን ድረስ 141 ሚሊዮን ችግኝ መተከሉ ተረጋግጧል።ኢትዮጵያ ለዓለም አረንጓዴ ልማት ስትራቴጂ ካዘጋጁ አገሮች አንዷና የመሪነት ሚናዋን እየተጫወተች ያለች አገር ናት።ሀገሪቱ ‘የዜጎች የአረንጓዴ አሻራ ቀን’ በአንድ ጀምበር 200 ሚሊዮን ችግኞችን በመተከል ኢትዮጵያ በዓለም አቀፍ ደረጃ አዲስ ክብረወሰን ለማስመዝገብ አቅዳ ስትሰራ ነበር።በመሆኑም በዛሬው ዕለት በገጠርም ሆነ በከተማ ኢትዮጵያውያንና የውጭ አገር ዜጎች በነቂስ ወጥተው እየተሳተፉ ይገኛሉ።ለክረምት ችግኝ ተከላ ዘመቻው ከ4 ነጥብ 7 ቢሊየን በላይ ችግኝ ተዘጋጅቷል።በኦሮሚያ 1 ነጥብ 9 ቢሊዮን፣ በአማራ 1 ነጥብ 3 ቢሊዮን፣ በደቡብ 1 ነጥብ 4 ቢሊየን ችግኞች ተዘጋጅተዋል።